Peter Jackson

Peter Robert Jackson (født 31. oktober 1961 i Pukerua Bay, New Zealand) er en nyzealandsk filmskaper som først og fremst er kjent for å ha filmatisert Ringenes herre-trilogien (bestående av filmene Ringens brorskap, To tårn og Atter en konge) og Hobbiten-trilogien (bestående av filmene En uventet reise, Smaugs ødemark og Femhærerslaget). 

 Filmer 
Før Ringenes herre laget han også en rekke andre filmer, som for eksempel splatterklassikerne Bad Taste, Meet the Feebles og Braindead. Jackson laget også en nyinnspilling av filmen King Kong som kom ut i 2005. Filmen Alle mine kjære hadde premiere i desember 2009 i USA og på New Zealand, og i Norge i mars 2010. 

Den 20. mars 2011 startet Jackson produksjonen av filmatiseringen av barneboka Hobbiten av J.R.R. Tolkien. Det skulle opprinnelig bli en duologi, men den 30. juli 2012 annonserte Jackson på sin Facebook-side at de to planlagte filmene skulle bli utvidet til en trilogi. Den tredje filmen skulle ikke fungere som en bro mellom Hobbiten og Ringenes Herre, men heller fortsette Hobbiten-historien ved å bruke materiale fra appendiksa til Ringenes Herre-bøkene.New Line Cinema, Metro-Goldwyn-Mayer Studios, and Warner Bros. Pictures Announce Third Film in The Hobbit Trilogy Den første filmen (Hobbiten: En uventet reise) hadde et budsjett på 500 millioner amerikanske dollar, og ble ansett som en av verdens største filmer. I tillegg var mange av skuespillerne fra Ringenes Herre-trilogien tilbake i Hobbiten, blant andre Ian McKellen (Gandalv), Ian Holm (Gamle Bilbo Lommelun), Elijah Wood (Frodo Lommelun), Cate Blanchett (Galadriel), Christopher Lee (Saruman), Hugo Weaving (Elrond), Orlando Bloom (Legolas) og Andy Serkis (Gollum). Hobbiten: En uventet reise premierte i Norge 12. desember 2012Hobbiten: En uventet reise  (2012), Release Info, IMDb, Hobbiten: Smaugs ødemark 11. desember 2013 og Hobbiten: Femhærerslaget 10. desember 2014.

 Utmerkelser 
I 2002 ble Jackson utnevnt til følgesvenn av New Zealands fortjenstorden.New Year Honours 2002 , Department of Prime Minister and Cabinet. På nyttårslisten for 2010 ble han forfremmet til ridder følgesvenn og derved adlet.New Year Honours 2010  , Department of Prime Minister and Cabinet. Han har deretter rett til å føre tiltaleformen sir foran sitt navn. Jackson ble i 2012 utnevnt til medlem av New Zealand-ordenen.Queen's Birthday and Diamond Jubilee Honours List 2012 , Department of the Prime Minister and Cabinet.

 Referanser 

 Eksterne lenker 


Kategori:Newzealandske regissører
Kategori:New Zealands fortjenstorden
Kategori:Oscar-vinnere (regi)
Kategori:Oscar-vinnere (filmatisering)
Kategori:Produsenter som har vunnet Oscar for beste film
Kategori:BAFTA-vinnere
Kategori:Hollywood Walk of Fame
Kategori:Personer fra Wellington Region